ফুরফুরা ফাতেহিয়া সিনিয়র মাদ্রাসা
ফুরফুরা ফতেহিয়া সিনিয়র মাদ্রাসা বা ফুরফুরা ফাতেহিয়া টাইটেল মাদ্রাসা ভারতের পশ্চিমবঙ্গের হুগলি জেলার জাঙ্গিপাড়া ব্লকের ফুরফুরা গ্রামের একটি মাদ্রাসা। পীর মুজাদ্দেদ জামান আবুবকর সিদ্দিকী ১৯০৩ সালে প্রতিষ্ঠানটি প্রতিষ্ঠা করেন। প্রতিষ্ঠার পর থেকেই মাদ্রাসাটি কলকাতা আলিয়া মাদ্রাসার সাথে সংযুক্ত ছিলো, এই ধারাতেই মাদ্রাসাটিতে পাঠদান করা হতো। বর্তমানে মাদ্রাসাটি ভারতের মাদ্রাসা বোর্ডের অধীনে পরিচালিত হয়ে থাকে। মাদ্রাসাটি ফলাফলের দিক থেকেও ভারতের মাদ্রাসা শিক্ষাবোর্ডের শীর্ষে অবস্থান করে।